CELEX: 52005PC0524
Language: fi
Date: 2005-10-20
Title: Ehdotus neuvoston asetus tietyistä Uzbekistaniin kohdistuvista rajoittavista toimenpiteistä

Tärkeä oikeudellinen huomautus

|

52005PC0524

Ehdotus Neuvoston asetus tietyistä Uzbekistaniin kohdistuvista rajoittavista toimenpiteistä  /* KOM/2005/0524 lopull. */  

	[pic] | EUROOPAN YHTEISÖJEN KOMISSIO |Bryssel 20.10.2005KOM(2005) 524 lopullinen.EhdotusNEUVOSTON ASETUStietyistä Uzbekistaniin kohdistuvista rajoittavista toimenpiteistä.(komission esittämä)PERUSTELUT1.  Neuvosto tuomitsi painokkaasti 23. toukokuuta 2005 uzbekistanilaisten joukkojen aiemmin samassa kuussa harjoittaman ylimitoitetun, epäsuhtaisen ja summittaisen voimankäytön Andijanissa Itä-Uzbekistanissa. Neuvosto pyysi Uzbekistanin viranomaisia vastaamaan asianmukaisesti YK:n vaatimukseen itsenäisen kansainvälisen tutkimuksen tekemisestä sekä kehotti 13. kesäkuuta 2005 kyseisiä viranomaisia harkitsemaan uudelleen kantaansa kesäkuun 2005 loppuun mennessä.2.  Ottaen huomioon sen, että riittäviä toimenpiteitä ei ole tähän mennessä toteutettu, yhteisessä kannassa 2005/…/YUTP määrätään muun muassa kansallisiin tukahduttamistoimiin käytettävien tarvikkeiden viennin kieltämisestä välittömästi ja sellaisiin tarvikkeisiin, sotilaalliseen toimintaan sekä aseisiin ja puolustustarvikkeisiin liittyvän teknisen ja rahoitustuen toimittamisen kieltämisestä.3.  Koska nämä toimenpiteet kuuluvat Euroopan yhteisön perustamissopimuksen soveltamisalaan, komissio ehdottaa asetuksen antamista taloudellisten suhteiden keskeyttämiseksi tai vähentämiseksi Uzbekistanin kanssa yhteisessä kannassa määritetyssä laajuudessa.EhdotusNEUVOSTON ASETUStietyistä Uzbekistaniin kohdistuvista rajoittavista toimenpiteistäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 60 ja 301 artiklan,ottaa huomioon Uzbekistanin vastaisista rajoittavista toimenpiteistä … päivänä lokakuuta 2005 vahvistetun yhteisen kannan 2005/…/YUTP,[1]ottaa huomioon komission ehdotuksen,sekä katsoo seuraavaa:4.  Neuvosto tuomitsi painokkaasti 23. toukokuuta 2005 uzbekistanilaisten joukkojen aiemmin samassa kuussa harjoittaman ylimitoitetun, epäsuhtaisen ja summittaisen voimankäytön Andijanissa Itä-Uzbekistanissa. Neuvosto ilmaisi syvän pahoittelunsa Uzbekistanin viranomaisten jätettyä vastaamatta asianmukaisesti YK:n vaatimukseen itsenäisen kansainvälisen tutkimuksen tekemisestä. Se kehotti 13 päivänä kesäkuuta 2005 kyseisiä viranomaisia harkitsemaan uudelleen kantaansa kesäkuun 2005 loppuun mennessä5.  Ottaen huomioon sen, että riittäviä toimenpiteitä ei ole tähän mennessä toteutettu, yhteisessä kannassa 2005/…/YUTP määrätään, että tiettyjä rajoittavia toimenpiteitä tulisi ottaa käyttöön aluksi yhden vuoden ajaksi, jona aikana toimenpiteitä tarkastellaan jatkuvasti.6.  Yhteisessä kannassa 2005/…/YUTP määrättyihin rajoittaviin toimenpiteisiin kuuluu muun muassa kansallisiin tukahduttamistoimiin mahdollisesti käytettävien tarvikkeiden viennin kieltäminen, sotilaalliseen toimintaan, aseisiin ja niihin liittyviin tarvikkeisiin liittyvän teknisen avun, rahoituksen ja rahoitustuen kieltäminen sekä kansallisiin tukahduttamistoimiin mahdollisesti käytettävien tarvikkeiden kieltäminen.7.  Nämä toimenpiteet kuuluvat perustamissopimuksen soveltamisalaan ja koska erityisesti halutaan varmistaa, että kaikkien jäsenvaltioiden talouden toimijat soveltavat niitä yhtenäisesti, yhteisön lainsäädäntöä tarvitaan niiden täytäntöön panemiseksi yhteisön osalta. Tässä asetuksessa yhteisön alueella olisi tarkoitettava niitä jäsenvaltioiden alueita, joihin sovelletaan Euroopan yhteisön perustamissopimusta siinä määrätyin edellytyksin.8.  Listaa tarvikkeista, joita mahdollisesti käytettäisiin kansallisiin tukahduttamistoimiin, tulisi täydentää tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87[2] liitteessä I olevan yhdistetyn nimikkeistön koodeilla.9.  Jäsenvaltioiden olisi määritettävä tämän asetuksen säännösten rikkomisesta määrättävät seuraamukset. Säädettyjen seuraamusten on oltava tehokkaita, oikeasuhteisia ja varoittavia.10.  Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan,ON ANTANUT TÄMÄN ASETUKSEN:1 artiklaTässä asetuksessa tarkoitetaan:1. 'kansallisiin tukahduttamistoimiin mahdollisesti käytettävät tarvikkeet' tarkoittavat liitteessä I lueteltuja tarvikkeita,2. 'teknisellä avulla' tarkoitetaan kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun, ja se voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja. Tekninen apu sisältää avun antamisen suullisessa muodossa,3. 'yhteisön alueella' tarkoitetaan niitä jäsenvaltioiden alueita, joihin sovelletaan Euroopan yhteisön perustamissopimusta siinä määrätyin edellytyksin.2 artiklaKielletään:(a) yhteisöstä tai mistä tahansa muualta peräisin olevien tarvikkeiden, joita voidaan käyttää kansallisissa tukahduttamistoimissa, myynti, toimitus, siirto tai vienti suoraan tai epäsuorasti Uzbekistanissa oleville henkilöille, yhteisöille tai elimille tai käytettäväksi Uzbekistanissa,(b) edellä a alakohdassa tarkoitettuihin tarvikkeisiin liittyvän teknisen tuen antaminen suoraan tai epäsuorasti Uzbekistanissa oleville henkilöille, yhteisöille tai elimille tai käytettäväksi Uzbekistanissa,(c) edellä a alakohdassa tarkoitettuihin tarvikkeisiin liittyvän rahoituksen tai rahoitustuen myöntäminen suoraan tai epäsuorasti Uzbekistanissa oleville henkilöille, yhteisöille tai elimille tai käytettäväksi Uzbekistanissa,(d) tietoinen ja tarkoituksellinen osallistuminen sellaiseen toimintaan, jonka suorana tai epäsuorana tavoitteena tai seurauksena on edellä a, b tai c alakohdassa tarkoitettujen toimien edistäminen.3 artiklaKielletään:(a) sellaisen teknisen avun myöntäminen, joka liittyy sotilastoimintaan tai aseiden ja kaikenlaisten niihin liittyvien tarvikkeiden, mukaan lukien ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien toimitukseen, valmistukseen, huoltoon ja käyttöön, suoraan tai epäsuorasti Uzbekistanissa oleville henkilöille, yhteisöille tai elimille tai käytettäväksi Uzbekistanissa,(b) sotilaalliseen toimintaan liittyvän rahoituksen tai rahoitustuen, myös avustusten, lainojen ja vientiluottovakuutusten myöntäminen aseiden ja niihin liittyvien tarvikkeiden myymiseksi, toimittamiseksi, siirtämiseksi tai viemiseksi taikka niihin liittyvän teknisen avun ja muiden palvelujen antamiseksi suoraan tai välillisesti Uzbekistanissa oleville henkilöille, yhteisölle tai elimelle tai käytettäväksi Uzbekistanissa,(c) tietoinen ja tarkoituksellinen osallistuminen sellaisiin toimiin, joiden suorana tai välillisenä tavoitteena on a) ja b) alakohdassa tarkoitettujen toimien edistäminen.4 artikla1. Poiketen siitä, mitä 2 ja 3 artiklassa säädetään, liitteessä II luetellut jäsenvaltioiden toimivaltaiset viranomaiset voivat antaa luvan(a) mahdollisesti kansallisiin tukahduttamistoimiin käytettävien tarvikkeiden myyntiin, toimittamiseen, siirtoon tai vientiin, edellyttäen, että ne on tarkoitettu(i) kansainväliseen kriisinhallintaoperaatioon (ISAF) ja Enduring Freedom -operaatioon osallistuvien maiden joukkojen käyttöön tukemaan toimia Afganistanissa, tai(ii) pelkästään humanitaarista tai suojaavaa käyttöä varten,(b) a alakohdassa tarkoitettuihin tarvikkeisiin liittyvän rahoituksen, rahoitustuen tai teknisen avun myöntämiseen,(c) sellaisen rahoituksen, rahoitustuen tai teknisen avun myöntämiseen, joka liittyy(i) pelkästään humanitaariseen tai suojaavaan käyttöön tarkoitettuihin ei-tappaviin puolustustarvikkeisiin, yhteiskunnan rakenteiden kehittämistä koskeviin Yhdistyneiden Kansakuntien, Euroopan unionin ja yhteisön ohjelmiin tai EU:n ja YK:n kriisinhallintaoperaatioihin tai(ii) kansainväliseen kriisinhallintaoperaatioon (ISAF) ja Enduring Freedom -operaatioon osallistuvien maiden joukkojen käyttämiin puolustustarvikkeisiin tukemaan toimia Afganistanissa.2. Lupaa ei anneta, jos on kyse jo tapahtuneesta toiminnasta.5 artiklaEdellä mainittuja 2 ja 3 artiklaa ei sovelleta suojavaatetukseen, luodinkestävät liivit ja sotilaskypärät mukaan luettuina, jota Yhdistyneiden Kansakuntien henkilökunta, Euroopan unionin, yhteisön tai sen jäsenvaltioiden henkilökunta, tiedotusvälineiden edustajat tai humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Uzbekistaniin yksinomaan henkilökohtaiseen käyttöönsä.6 artiklaKomissio ja jäsenvaltiot ilmoittavat toisilleen välittömästi tämän asetuksen nojalla toteutetuista toimenpiteistä ja toimittavat toisilleen hallussaan olevat tähän asetukseen liittyvät asiaankuuluvat tiedot, erityisesti tiedot rikkomuksista ja täytäntöönpano-ongelmista sekä kansallisten tuomioistuinten antamista tuomioista.7 artiklaKomissiolla on valtuudet muuttaa liitettä II jäsenvaltioiden antamien tietojen perusteella.8 artiklaJäsenvaltioiden on vahvistettava säännöt tämän asetuksen säännösten rikkomiseen sovellettavista seuraamuksista ja varmistettava kaikin mahdollisin toimenpitein niiden täytäntöönpano. Seuraamusten on oltava tehokkaita, oikeasuhteisia ja varoittavia.Jäsenvaltioiden on annettava nämä säännökset komissiolle tiedoksi viipymättä asetuksen tultua voimaan ja ilmoitettava sille kaikista myöhemmistä muutoksista.9 artiklaTätä asetusta sovelletaan:(a) yhteisön alueella sen ilmatila mukaan luettuna,(b) jäsenvaltion lainkäyttövallan alaisessa ilma-aluksessa tai muussa aluksessa,(c) yhteisön alueella tai sen ulkopuolella olevaan jäsenvaltion kansalaiseen,(d) oikeushenkilöön, yhteisöön tai elimeen, joka on yhtiöitetty tai muodostettu jonkin jäsenvaltion lainsäädännön mukaisesti,(e) osittain tai kokonaan yhteisössä liiketoimintaa harjoittavaan oikeushenkilöön, ryhmään tai yhteisöön.10 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtajaLIITE ILuettelo 1 ja 2 artiklassa tarkoitetuista tarvikkeista, joita voidaan käyttää kansallisissa tukahduttamistoimissaHuomautus:Alla oleva luettelo ei sisällä niitä tarvikkeita, jotka on suunniteltu tai muunnettu erityisesti sotilaskäyttöä varten.1. Luodinkestävät kypärät, mellakkakypärät, mellakkakilvet ja luodinkestävät kilvet sekä erityisesti niihin tarkoitetut osat.2. Sormenjälkien ottamiseen tarkoitetut erityistarvikkeet.3. Tehonsäätimellä varustetut valonheittimet.4. Luodinkestävät rakennustarvikkeet.5. Metsästysveitset.6. Erityisesti haulikoiden valmistamiseen tarkoitetut tarvikkeet.7. Ammusten käsin lataamiseen tarvittavat tarvikkeet.8. Viestiensieppauslaitteet.9. Puolijohdeteknologiaa käyttävät optiset ilmaisimet.10. Kuvanvahvistinputket.11. Aseiden kiikaritähtäimet.12. Rihlattomat putkelliset aseet ja niihin tarkoitetut ammukset, muut kuin erityisesti sotilaskäyttöön tarkoitetut, sekä erityisesti niihin tarkoitetut osat; paitsi:— merkinantopistoolit,— teollisuudessa työvälineinä käytettäviksi tarkoitetut eläinten kivuttomaan lamaannuttamiseen käytettävät ilmakiväärit ja patruunakiväärit.13. Tuliaseiden käytön opetuksessa käytettävät simulaattorit ja erityisesti niihin tarkoitetut tai niitä varten muunnetut osat ja tarvikkeet.14. Pommit ja kranaatit, muut kuin erityisesti sotilaskäyttöön tarkoitetut, ja niihin tarkoitetut erityisosat.15. Suojaliivit, muut kuin sotilasstandardien tai -määräysten mukaisesti valmistetut, ja niihin tarkoitetut erityisosat.16. Maastokelpoiset hyötyajoneuvot, joiden kaikki pyörät ovat vetäviä ja jotka on valmistettu tai varustettu luodinkestäviksi, ja kyseisiin ajoneuvoihin sopivat panssaroinnit.17. Vesitykit ja niihin tarkoitetut tai niitä varten muunnetut erityisosat.18. Vesitykillä varustetut ajoneuvot.19. Ajoneuvot, jotka on erityisesti tarkoitettu tai muunnettu sähköistettäviksi lähelle tulevien ihmisten työntämiseksi takaisin, sekä niitä varten erityisesti tässä tarkoituksessa valmistetut tai muunnetut osat.20. Akustiset laitteet, joita voidaan valmistajan ja jälleenmyyjän mukaan käyttää mellakantorjuntaan, sekä niihin tarkoitetut erityisosat.21. Jalkaraudat, joukkokahleet, ketjulukot, sähkövyöt, erityisesti ihmisten liikkuvuuden rajoittamiseen tarkoitetut; paitsi:— käsiraudat, joiden enimmäispituus käsirautojen ollessa lukittuna on ketju mukaan luettuna enintään 240 mm.22. Mellakantorjuntaan tai itsepuolustukseen tarkoitetut tai sitä varten muunnetut kannettavat laitteet, joilla levitetään lamaannuttavaa ainetta (kuten kyynelkaasua tai kirvelevää sumutetta), sekä erityisesti niihin tarkoitetut osat.23. Mellakantorjuntaan tai itsepuolustukseen tarkoitetut tai sitä varten muunnetut kannettavat laitteet, joilla annetaan sähköiskuja (mukaan luettuina sähköpamput, sähkökilvet, sähköpistoolit ja sähkönuolia ampuvat pistoolit) sekä niitä varten erityisesti tähän tarkoitukseen valmistetut tai muunnetut osat.24. Sähkölaitteet, joilla voidaan havaita kätkettyjä räjähteitä, sekä erityisesti niihin tarkoitetut osat; paitsi:— televisio- tai läpivalaisulaitteet.25. Sähköiset häirintälaitteet, jotka on erityisesti tarkoitettu estämään räjähteiden radio-ohjattu kaukolaukaisu, sekä niihin tarkoitetut erityisosat.26. Laitteet ja välineet, jotka on erityisesti tarkoitettu räjähteiden laukaisemiseen sähköisesti tai muulla tavoin, mukaan lukien laukaisulaitteet, nallit, sytyttimet, vahvistimet ja sytytyslangat, sekä niihin tarkoitetut erityisosat; paitsi:— laitteet ja välineet, jotka on erityisesti tarkoitettu sellaiseen tiettyyn kaupalliseen käyttöön, johon kuuluu sellaisten laitteiden tai välineiden räjähdyksen avulla tapahtuva käynnistys tai käyttö, joiden tarkoituksena ei ole räjähdysten tuottaminen (esim. autojen turvatyynyjen täyttöpumput, sprinklereiden käynnistimien sähkösuojaimet).27. Laitteet ja välineet, jotka on erityisesti tarkoitettu räjähteiden purkamiseen; paitsi:— pommipeitteet,— säiliöt, jotka on tarkoitettu kotitekoisiksi räjähteiksi tiedettyjen tai epäiltyjen esineiden säilyttämiseen.28. Pimeänäkö- ja lämpökuvalaitteet sekä kuvanvahvistusputket tai niihin tarkoitetut puolijohdesensorit.29. Suoraan leikkaavat räjähdysainelataukset.30. Seuraavat räjähdysaineet ja niihin kuuluvat aineet:— amatoli,— nitroselluloosa (jossa on yli 12,5 % typpeä),— nitroglykoli,— pentaerytritolitetranitraatti (PETN),— pikryylikloridi,— trinitrofenyylietyylinitramiini (tetryyli), 2,4,6-trinitrotolueeni (TNT).31. Erityisesti edellä lueteltuja tarvikkeita varten tarkoitetut ohjelmistot ja niiden edellyttämä teknologia.LIITE IILuettelo 4 artiklassa tarkoitetuista toimivaltaisista viranomaisista(jäsenvaltiot täydentävät)BELGIATŠEKKITANSKASAKSAVIROKREIKKAESPANJARANSKAIRLANTIITALIAKYPROSLATVIALIETTUALUXEMBURGUNKARIMALTAALANKOMAATITÄVALTAPUOLAPORTUGALSLOVENIASLOVAKIASUOMIRUOTSIYHDISTYNYT KUNINGASKUNTAEUROOPAN YHTEISÖEuroopan yhteisöjen komissioUlkosuhteiden pääosastoLinja A: YUTP ja ETPP Komission koordinointi ja osallistuminenYksikkö A.2: Oikeudelliset ja institutionaaliset kysymykset, YUTP:n yhteiset toiminnat, sanktiot, Kimberleyn prosessi.CHAR 12/163B - 1049 Bruxelles/BrusselBelgiaPuhelin: (32-2) 296 25 56Faksi: (32-2) 296 75 63Sähköposti: relex-sanctions@cec.eu.int[1] EUVL L […], […], s. […].[2] EUVL L 256, 7.9.1987, s. 1, asetus sellaisena kuin se on muutettuna asetuksella (EY) N:o 493/2005 (EYVL L 82, 31.3.2005, s.1).